
Da li je zabranjeno da žena bezrazložno traži razvod braka ?


* 
* 
* 
* 
* 
* 
* 

 
Da li je zabranjeno da žena bezrazložno traži razvod braka ?

Sevban, radijallahu anhu, pripovijeda da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Nezamislivo je da osjeti miris Dženneta ona žena koja od svog muža bezrazložno  zatraži razvod braka”  

Ebu Hurejra, radijallahu anhu, prenosi sljedeće riječi Allahovog Vjerovjesnika, sallallahu alejhi ve sellem: ” Žene  koje se bezrazložno iskupljuju i razvode od svojih muževa jesu licemjerke. ”  

Propisi u vezi s poglavljem :  

Prvo, strogo je zabranjeno da žena bezrazložno zatraži od muža razvod braka ili da se bezrazložno otkupi od njega. Ona žena koja tako postupi neće osjetiti miris Dženneta na Sudnjem danu i ona kod sebe ima svojstvo licemjera.  

Drugo, iskupljivanje od muža smatra se puštanjem, a ne razvrgavanjem braka (poslije kojeg muž nema pravo vratiti ženu). Zato su neki učenjaci, kao naprimjer, Ebu Davud, Et-Tirmizi i Ibn Madža, navedeni Sevbanov ***[hadis](https://pitajucene.com/search/Hadis/questions/ "Pretraži pitanja o hadisima")*** naveli u poglavlju koje govori o iskupljivanju žene od muža, pa su neki učenjaci, kao, naprimjer, El-Bejheki, usaglasili hadise koje smo naveli. Da se ženino iskupljivanje od muža smatra puštanjem, dokaz su Poslanikove, sallallahu alejhi ve sellem, riječi Sabitu b. Kajsu, radijallahu anhu, kada je njegova supruga tražila od njega da je razvede: ” Uzmi bašču koju ti je ponudila kao iskup, a nju pusti !”120  

   

———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


